પર્યુષણ પર્વના આઠ દિવસોમાં પ્રથમ ત્રણ દિવસ ગુરુ ભગવંતોના મુખે અષ્ટાન્હિકાનુ વાંચન થશે, જેમાં શ્રાવકના કર્તવ્યોનું વર્ણન અને પછીના ચાર દિવસોમાં જૈનોના પવિત્ર ગ્રંથ કલ્પસૂત્રનું વાચન થશે, જેમાં આચાર અને ૨૪ તિર્થંકર ભગવાનોનું વર્ણન અને પાંચમા દિવસે મહાવીર જન્મવાચન ઉજવાશે, જેમાં માતા ત્રિશલાને આવેલા ૧૪ સ્વપ્નોને ઝુલાવી વીરને પારણે ઝુલાવી સકળ સંઘના શ્રાવક શ્રાવિકાઓ હાલરડું થતા શ્રીફળ વધારી મહાવીર જન્મ વાચનને ભાવભેર રંગેચંગે વધાવશે.